Komisijos reglamentas (EEB) Nr. 717/93
1993 m. kovo 26 d.
iš dalies keičiantis Reglamentą (EEB) Nr. 3076/78 dėl apynių importo iš valstybių, kurios nėra narės
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 3124/92 [2], ir ypač į jo 5 straipsnio 3 dalį,
kadangi pagal 1978 m. gruodžio 21 d. Komisijos reglamento (EEB) Nr. 3076/78 dėl apynių importo iš valstybių, kurios nėra narės [3], su paskutiniais pakeitimais, padarytais Reglamentu (EEB) Nr. 2940/92 [4], 1 straipsnio 2 dalį iš ne Bendrijos šalių importuotus apynius turi lydėti atitikties atestatas; kadangi tam tikroms šalims, neišvardytoms 1978 m. gruodžio 21 d. Komisijos reglamento (EEB) Nr. 3077/78 dėl atestatų, lydinčių iš valstybių, kurios nėra narės, importuotus apynius, prilyginimo Bendrijos sertifikatams [5] su paskutiniais pakeitimais, padarytais Reglamentu (EEB) Nr. 2238/91 [6], priede, suteikta - kontrolės atestato forma - tam tikra laikina išlyga; kadangi šie kontrolės atestatai teikia tik labai nedaug informacijos apie produkto savybes ir jokios informacijos apie jo kilmę bei derliaus metus; kadangi dėl to turėtų būti numatytos nuostatos, kad su kontrolės atestatais importuoti apyniai ir iš tokių apynių paruošti apynių produktai nebūtų laikomi sertifikuotais nustatyta tvarka;
kadangi šiame reglamente numatytos priemonės atitinka Apynių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3076/78 4 straipsnio 1 dalis papildoma šia pastraipa:
"Su kontrolės atestatu importuoti apyniai ir apynių produktai, paruošti iš apynių, importuotų su tokiu atestatu, gali būti nelaikomi sertifikuotais nustatyta tvarka."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. kovo 26 d.